
Ovih dana je društvo za istraživanje do- 
maće povijesti u Splitu,  »Bihać«, otkopalo 
veliku crkvu starohrvatske dobe u položaju 
zvanu »Šuplja crkva« u Solinu. »Šuplja crkva« 
je položaj zelenih livada izmedju rijeke Jadra 
i ceste, koja od Solina vodi na izvor rijeke i 
tvornicu cementa Majdan. Iskopine je vodio 
stručni tehnički izvjestitelj društva, arhitekt 
E. Dyggve. Rezultat iskopina bilo je otkriće 
oveće crkve na tri broda, lijepo i pravilno 
gradjene i još dobro sačuvane u jasnom tlorisu 
Našla su se takodjer dva fra$menia starog 
crkvenog namještaja sa natpisom sv. Mojsija, 
Po tim se je natpisima mogla identificirati 
otkopana starohrvatska crkva sa crkvom sa- 
mostana sv, Mojsija, čiji se opat god. 1078. 
spominje u intimnoj dvorskoj pratnji  hrvat- 
skog kralja Zvonimira. 

Ovim je iskopinama opet učinjen važan 
korak na putu osvijetljenja historije i spome- 
nika solinskog polja u vrijeme ranog srednjeg 
vijeka, kada je to polje bilo jedno od glavnih 
središta političkog i kulturnog života starih 


Hrvata. Ove iskopine donose svijetla i novih 


momenata u razna pitanja naše najstarije hi- 
storije. One rješavaju definitivno jedna a otva- 
raju domišljanju historičara i traganju arheo- 
loga druga pitanja. Podroban tehnički izvje- 
štaj o toku i rezultatima ovih iskopina kao i 
onih prošle godine na »Gospinu otoku« do- 
nijet će u svoje vrijeme publikacija, koje će 
sastav društvo »Bihać« povjeriti svom tehnič- 
kom izvjestitelju i zaslužnom voditelju isko- 
pina, arhitektu Dyg$ve-u. Ja ću ovdje za pri- 
vremenu informaciju naše šire javnosti izni- 
jeti, kako se je, uz koje peripetije i poteškoće 
došlo do ovih iskopina i njihovih rezultata. 


i. Uzaludno traganje za kraljevskim 
grobnicama Sv. Stjepana 


Iskapanje u položaju »Šuplje crkve« za- 
početo je u vezi sa traganjem za hrvatskim 
kraljevskim grobnicama, Kako je poznato, To- 
ma arcidjakon, splitski historičar XIII. vijeka, 
priča, da je neka hrvatska kraljica Jelena 
sagradila u Solinu crkvu sv. Marije i crkvu 
sv. Stjepana kao grobnice hrvatskih kraljeva. 
U prvo su vrijeme po njihovoj gradnji ove 
crkve bile povjerene, priča Toma, monasima, 
koji su u njima vršili bogoslužje nad kra- 
ljevskim grobnicama, koje su se tu nalazile, 
Toma još nadodaje, da je u atrijumu crkve 
sv. Stjepana bio pokopan plemeniti muž kralj 

ešimir uz mnoge druge kraljeve i kraljice 
(magnificus vir Cresimirus rex cum pluribus 
aliis regibus et reginis). God. 1898. don Frane 
Bulić je otkrio grobnicu hrvatske kraljice Je- 
lene izmedju ruševina starohrvatske crkve, 
koja je bila otkopana do župske crkve Sv. 
Marije od Otoka u Solinu. Time je Tomino 
pričanje o kraljevskim grobnicama u Solinu 
dobilo najbolju potvrdu, Natpis kraljice Je- 


č raljičine grobnice, 1 ojemu se spo- 
ira ki, Klara halo Ps Roj : . 
minju Jelenin suprug kralj Mihajlo i sin kralj 


epan, jedan je od važnijih nalaza hrvatske 


lene, koji je Bulić strpljivo T znalački sastavio 
od oko stotinjak komadića smrvljenog_pro- 
elja kraljič b u k 


arheologije. pis je raspršio svaku sumnju 


u «raljevsku čast Tomislava i postao čvrstom 
okosnicom za rekonstrukciju rodoslovlja hrv- 
vatske narodne dinastije. 


Kako je crkva s Jeleninom grobnicom, 
koja je otkopana god. 1898., bila tik do da- 
našnje župske crkve sv. Marije, to se je, na- 
ravno, držalo, da je tada otkopana starohr- 
vatska crkva Jelenina Sv, Marija, koju već 
srednjevjekovne isprave nazivlju sv. Marijom 
»od Otoka« zbog smještaja na zelenom oto- 
čiću — narod ga zove »Gospin otok« — iz- 

medju vijugastih rukava rječice Jadra. To je 
otkriće oživjelo želju, da se nadje i sv. Stje- 
an s grobnicama »plemenitog muža kralja 
Krekinica i mnogih drugih kraljeva i kraljica«, 
pa gotovo odtada su grobnice Sv. Stjepana 
bile nada i težnja hrvatskih arheologa, histo- 
ričara i rodoljuba 

Ali nažalost podaci o sv. Stjepanu i nje- 
govom položaju u solinskom polju bili su ve- 
oma oskudni i nejasni, 

Srednjevjekovni dokumenti, koji spominju 
crkvu Sv. Stjepana u Solinu, jesu u glavnom 
potvrdnice posjeda splitske crkve izdane joj 
od raznih ugarsko-hrvatskih kraljeva. Hrvat- 
ski kralj Zvonimir, koji nije imao svojih pre- 
dja pokopanih u Sv. Mariji i Sv. Stjepanu, dao 
je, naime, oko 6. 1090. te crkve s kraljevskim 
$Srobovima svom prijatelju i savjetniku, split- 
skom nadbiskupu Lovri, crkvenom primas-u 
Dalmatiae et Croatiae Iz tih potvrdnica ra- 
zabiremo samo, da je sv Stjepan i dalje ostao 
u rukama splitske nadbiskupske crkve. Iz ne- 
kih popisa zemalja te crkve moglo se je još 
razabrati, da je zemljišni posjed sv. Stjepana 
ležao negdje na sjeveroistoku Sv. Marije od 
Otoka blizu rječice Jadra. m 

Podaci, kojima se je raspolagalo, bili su, 
kako se vidi, vrlo oskudni. Pored toga su i 
druge razne okolnosti bile još više zamrsile 
pitanje Sv. Stjepana i skrivile, da se je ta 
crkva kojekuda tražila. 

Ime i glas stare Salone preživio je rasap 
tog a duo se baštinik stare Salone, Split, 
spominje češće u srednjem vijeku pod ime- 
nom Salone. U prvo vrijeme srednjes vijeka 
može se i čitava okolica Splita do današnjih 
Kaštela i Poljica u neku ruku smatrati solin- 
skim poljem, jednom »ager salonitanus«. Au 
tom solinskom polju, u širem smislu riječi, bilo 
je više crkava posvećenih sv. Stjepanu.. Nije 
zato čudo, da se pomišljalo i na njih kao ču- 
vare kraljevskih grobnica. 


Tako na primjer isprave ranog srednjeg 
vijeka u. u okolici Splita i Solina za- 
dužbinu splitskog odličnika Petra Crnog, sa- 
mostan Sv. Petra u »Selu« i do njega crkvu 
posvećenu sv. Stjepanu, Nije se dugo vrijeme 
znalo, gdje je u splitskoj okolici bilo mjesto 
zvano »Selo«; pa se je nagadjalo, da je Sv. 
Petar u »Selu« solinska crkva Sv. Petra, u 
kojoj je svečano bio krunisan g. 1076. kralj 
Zvonimir, a do njega Sv. Stjepan, da je Jele. 
nina crkva sa kraljevskim grobnicama, Kaer 
je medjutim u jednom članku, a »Bihać« svo- 
jim iskopinama dokazao, da je Sv. Petar u 
»Selu« bio u poljičkom primorju u Krilu Je. 
senic4. I danas je tu, nedaleko crkve sv. Pe- 
tra, mala grobišna crkvica sv. Stjepana. U 
njoj su još ostatci crkvenog namještaja iski- 
ćenog starohrvatskim pleternim skulpturama 


Jelenin Sv. Stjepan u Solinu miješao se je 
takodjer sa splitskim benediktinskim samo- 
stanom Sv. Stjepana »u bore«. Ovaj je samo- 
stan bio na zapadnom kraju splitske luke, 
$dje je današnje sustjepansko groblje. U 
ovom je samostanu bio odabrao sebi grobnicu 
nekadašnji herceg hrvatskog kraljevstva sino- 
vac Petra Krašimira, Stjepan, kasniji kralj 
Stjepan III. (g. 1089.—1090.), kada se je g. 
1074. pritisnut bolešću a valjda i nedorastao 
teškim prilikama hrvatske države onog vre- 
mena, odrekao sjaja prijestolja i povukao se 
u tišinu samostana, Valjda je ova okolnost 
dala povoda pripisu iz kasnije dobe u ruko- 
Pisu Tome Arcidjakona, koji se čuva u split- 
skom kaptolskom arhivu a koji pripis kaže, 


da je tobože »Cresimirus rex tumulatus in 


atrio sancti Stephani de Pinis«, Vjerojatno je 
Ovdje nepoznati autor pripisa pobrkao i spo- 
jio ujedno Tominu vijest o grobnici kralja 
Krešimira u solinskom Sv. Stjepanu i fakat, 
da je herceg i kasnije kralj Stjepan, odrekavši 
se prijestolja, sebi bio odabrao grobnicu u 
splitskom samostanu Sv. Stjepana. Šišić je 

medjutim ispravno upozorio, da  srednjevje- 
kovne isprave strogo razlikuju splitski Sustje- 
pan, »Sanctus Stephanus ante Spalatum« ili 
»de Pinis«, od solinskog kraljevskog mauzo- 
leja »Sanctus Stephanus de Salona«. Splitski 
Sv, Stjepan nije mogao biti mauzolej hrvat- 
skih kraljeva već po tome, što nije bio na 
hrvatskom političkom teritoriju, već na pod- 
ručju grada Splita; a u vrijeme, kada je kra- 
ljica Jelena g. 975, podigla Sv. Stjepana u hr- 
vatskom Solinu, Split je još potpadao, kao 
dio dalmatinskog temata, pod vlast bizantin- 
skih careva. 

Ima još jedno mjesto u splitskoj okolici, 
koje se zove »Sustjepan«. To je položaj iz- 
medju Kaštel-Sućurca i Gomilice. Milinović 
je tuda tražio kraljevske mauzoleje sagradje- 
ne od kraljice Jelene. Ne znamo, da li je ovaj 
naziv »Sustjepan« u kakovoj vezi sa solin- 
skim Sv. Stjepanom. Ako je to slučaj, mora 
da je tu jednom bila zemlja, koja je pripadala 
Sv. Stjepanu u Solinu. Logično je medjutim, 
da tražimo crkvu i grobnice Sv. Stjepana bli- 
že glavnom teritoriju Sv. Stjepana u Solinu 
do rijeke Jadra. 

Bio je napokon pokušan još jedan način, 
da se pronadju kraljevske grobnice Sv. Stje- 
pana, Šrednjevjekovne isprave. kojima se po- 
tvrdjuje ili popisuje posjed splitske crkve. 
spominju crkvu Sv. Stjepana i Sv. Mojsija u 
neposrednom slijedu i u uskoj vezi. Uslijed 
manjkavosti jezika ili netočnosti prepisa mo- 
glo se je dapače činiti, da su Sv. Stjepan i Sv. 
Mojsije u Solinu u posjedu splitske crkve jed- 
na te ista crkva posvećena obim svecima: eto 
nam u tom slučaju mogućnosti, da utvrdivši 
ubikaciju Sv. Mojsija dodjemo u isto vrijeme 
i do grobnica Sv. Stjepana. Ovo je dalo po- 
voda Šišiću da nagadja, da je Sv Stjepan sa 
kraljevskim grobnicama mogao biti iznad vre- 
la solinske riječice Jadra, gdje topografska 

karta splitske okolice bilježi crkvicu Sv. Moj- 
sija. i 

U jednom članku pokazao sam, zašto ni 
ova kombinacija ne može stajati. Današnja 
crkvica na vrh brijega iznad vrela Jadra 
smještena je na vrletnom i teško pristupač- 
nom mjestu, koje je a priori skrajno nepode- 
sno za kraljevske grobnice. Pored toga nije 
na tom vrhu nikad bila crkva Sv. Mojsija 
Narod zove crkvicu nad vrelom Jadra »Sv. 
Moćima« ili »Mladencima«. Ni najstariji selja- 
ci u okolici nijesu čuli za Sv. Mojsiju. Stare 
katastralne mape iz 6. 1836. nemaju takodjer 
naziv Sv. Mojsija za vrh iznad vrela Jadra. 
Taj je naziv ušao u topografsku kartu tekar 
u zadnje vrijeme i to, kako se čini, po naput- 
ku pok. Jelića, koj je bio u dodiru i pri ruci 
sastavljačima karte U ispravi iz g. 1397. spo- 
minje se naime Sv. Mojsije na granici posjeda 
splitske crkve uzduž Jadra; Jelić ga je proiz- 
voljno stavio nad samim vrelom riječice, 

Još sam u spomenutom članku dokazivao, 
da, ako bi nam i uspjelo otkriti Sv. Mojsiju, to 
još ne bismo došli do grobnica Sv. Stjepana. 
Ispitamo li naime tačno isprave, koje  spo- 
minju Sv. Mojsija i Sv. Stjepana, vidjet ćemo, 
da su u većini isprava Sv. Mojsije i Sv. Stje- 
pan očito dvije različite crkve. Jedino je is- 
prava ugarsko-hrvatskog kralja Gejze iz god. 
1158. davala mogućnost dvojakog tumačenja. 
U njoj kralj Gejza dariva i potvrdjuje split- 
skoj crkvi »monasterium sancti Stephani et 
sancti Moysi de Salona cum omnibus pertinen- 
tiis ipsorum«, Ovo »ipsorum« moglo je značiti 
»ipsorum (sanctorum)«; u tome bi slučaju sve 
do 1158. bio samo jedan samostan posvećen 
obim svecima i s kraljevskim grobovima, od 
kojega bi se samostana i crkve po tome bio 
odvojio Sv. Mojsije kasnijih dokumenata što 
se spominje do rijeke Jadra!) Ali se ono 
. ") Ovo sam čitanje sprva držao vjerojat- 
nim obzirom na ono monasterium u singularu. 

»ipsorum« može takodjer uzeti, da se odnosi 
na »ipsorum (monasteriorum«); u tome pak 
slučaju, imamo već od početka dva samosta- 
na, jedan Sv. Stjepana s monasima oko kra- 
ljevskih grobova podignut od kraljce Jelene 
6. 975., a drugi Sv. Mojsija, čiji se opat spo- 
minje u dvorskoj pratnji kralja Zvonimira $. 
1078, Iskopine društva »Bihaća« pokazaše, da 
je ipravno ovo zadnje. Društvu je naime us- 
pjelo prošle godine utvrditi, da je Sv. Stjepan 
bio uz Sv. Mariju na »Gospinu otoku«, a ove 
godine otkriti crkvu Sv. Mojsija u »Šupljoj 
Crkvi«. 

Ali polako i postepeno se je do ovoga do- 
šlo. Pozitivni rezultat dugog proučavanja, do- 
mišljanja i nagadjanja, bio je samo, da su bile 
zabačene redom sve razne kombinacije, koje 
su se bile javile u traganju za kraljevskim 
$robnicama u Solinu. Iza dugih godina traga- 
nja bilo je naime posve jasno, da se Sv. Stje- 
pan nema tražiti ni u sućurskom »Sustjepanu« 
ni kod Sv. Stjepana »u bore« na današnjem 
splitskom groblju, ni kod zadužbine Petra 
Crnog u poljičkom primorju, ni navrh brijega 
nad izvorom Jadra. Zbog toga je društvo 
»Bihać« odlučilo pristupiti praktičnom radu 
to jest iskapanju. 


2. Iskopine društva »Bihać« na »Gospinom 
otoku« i u »Šupljoj Crkvi«. 


»Bihać« je ponajprije odlučio kopati u So- 
linu na mjestu zvanom »Šuplja Crkva«. Više 
je razloga upućivalo upravu društva na to 
mjesto. »Šuplja Crkva« leži do rijeke Jadra 
na sjeveroistoku »Gospina otoka«, dakle u 
pravcu i na položaju, na kojem isprave spo- 
minju zemljišni posjed splitske crkve. A po- 
znato je, da je splitska crkva naslijedila po- 
sjed mnogih hrvatskih kraljevskih zadužbina 

»Šupljom  Crkvom« narod u Dalmaciji 


obično nazivlje ona mjesta, u kojima strše 

stare zidine, osobito lukovi i svodovi.  Mo- 
ralo je prema tome i u »Šupljoj Crkvi« do 
rijeke Jadra jednom biti starih zidina, koje je 
ili vrijeme uništilo ili je rijeka Jadro, koja 
tuda teče nepravilno i uz česte poplave, na- 
sula. U istinu su stari seljaci pričali Buliću, 
da su u »Šupljoj Crkvi« još u njihovoj mla- 
dosti virile zidine nad zemljom u tolikoj vi- 
sini, da su za bure tražili iza njih zaštite od 
vjetra, 


Mogli su to biti ostaci zgrada rimske Sa- 
lone, a ne srednjovjekovnog hrvatskog So- 
lina. Ali najstarija sačuvana karta splitske 
okolice od Camuccija iz godine 1571. bilježi 
upravo na tom mjestu oveću crkvu sa zvoni- 
kom ma da bez imena sveca. Vjerojatno je u 
vrijeme Camuccija, u koje su Turci bili go- 
spodari Solina, još postojala zgrada stare 
crkve, u kojoj se više nije vršila služba božja 
te se nije znalo, kojemu je svecu crkva bila 
posvećena, 


Još nešto je upućivalo na »Šuplju Crkvu« 
i davalo arheologu nade u uspjeh.  »Šuplja 
Crkva« nalazi se na desnoj obali rijeke Jadra 
i istočno od potoka Rupotine. Ona je prema 
tome, ma da u solinskom polju, već na d. 
našnjem postojećem teritoriju Klisa, Poznato je 
pak, da su naravne granice pojedinih terito- 
rija često ostale kroz vjekove iste. Ta okol- 
nost ima svoje značenje obzirom na to, da se 
kralj Petar Krešimir IV, u nekoj povelji iz g. 
1078. sjeća svoga oca, koji »blaženo počiva u 
kliškom polju« (»feliciter quiescentis in clisio 
campo«), Istina i ovdje postoji kontroverzija 
i . dvojako mišljenje. Nekoji naši historičari 
čitaju »in clisio campo«, dok drugi čitaju 
»elisio campo«; kralj Petar Krešimir spo- 
minjao bi u ovom zadnjem slučaju oca, koji 
blaženo Počiva u »elizijskim poljanama« (eli- 
zijske poljane su raj grčke poganske mitolo- 
gije). Najprije je Kukuljević na brzu ruku bio 
Pročitao u sačuvanoj ispravi »elisio«, ali je po 

tome Rački ispravio u »clisio«, Nego Šišić je 
našao, nedavno, drugi prepis iste isprave, u 
kojoj, možda i pogrješkom prepisivača, stoji 
jasno »elisio«, Svakako smještaj u kliškom 
polju bila je još jedna prednost položaja 
»Šuplje Crkve«, 

Kopanjem u »Šupljoj Crkvi« počelo se je 
još ljeti god, 1927, S jedne i s druge strane 
puta, koji vodi u tvornicu »Majdan« otkriveni 
su starinski zidovi. 

Nego baš u to vrijeme prof, L, Katić, da- 
našnji tajnik društva »Bihać«, našao je do- 
kumenat, koji je unio novo svijetlo i okrenuo 
u odredjeni pravac traganje za hrvatskim 
kraljevskim grobnicama. Katić je u arkivu 
splitske biskupske kurije našao dokumenat iz 
god. 1397., koji spominje posjed splitske crkve 
na »Gospinom otoku« u Solinu, na kojemu su 
otoku crkve Sv. Stjepana i Sv. Marije (in- 
sula in qua existunt ecclesiae B. 
Virginiset St. Stephani). Prema tomu 
dokumentu, dokazivao je Katić, morao je na 
»Gospinu otoku«, osim Sv. Marije biti i Sv. 
Stjepan s kraljevskom grobnicama. Pored 
toga je Katić u tom istom članku na temelju 
metodičnog ispitivanja topografskih podataka 
sadržanih u raznim srednjevjekovnim ispra- 
vama izricao mišljenje, da se u »Šupljoj 
Crkvi« nalazila  srednjevjekovna crkva Sv. 
Mojsija. 

Uprava »Bihaća« uvidjela je važnost Ka- 
tićeva otkrića i ispravnost njegovih izvoda i 
odlučila daljnje iskapanje prema njima pro- 
vesti. Odlučila je najprije tragati na »Gospinu 
otoku« za Sv. Stjepanom, a po tome nastaviti 
započete iskopine u »Šupljoj Crkvi«, gdje se 
je očekivala crkva Sv. Mojsija. 

U proljeću prošle godine bili su ponovno 
pregledani i snimljeni ostaci starohrvatske 
crkve otkrivene god. 1898. od društva  >»Bi- 
haća« s grobnicom kraljice Jelene tik na sje- 
ver današnje župske crkve Sv. Marije na 

»Gospinu otoku« u Solinu, Tom su prigodom 
zapaženi zidovi male kapelice, koji su vodili 
dalje ispod današnje župske crkve. Odlučeno 
je prekopati unutrašnjost župske crkve i vo- 
djenje iskopina bilo je povjereno = arh; 
Dyggve-u. tehničkom izvjestitelju »Bihaća«. 
Ispod pločnika župske crkve došli su na vi- 


djelo ostaci crkve iz starohrvatske dobe, koje . 


su zidovi tekli uporedo sa zidovima ranije ot- 
krite crkve sa sarkofagom kraljice Jelene, 
Nije se prigodom ovih iskopina u samoj žup- 
skoj crkvi našao nikakav nov  fragmenat 
starohrvatskih skulptura i nikakav natpis; 
koji bi sigurno utvrdio doba otkrivene crkve, 
Našlo se je grobnica prividno iz ranog sred- 


njeg vijeka i to u prostoru predvorja otkrive- . 


ne crkve, ali su u njima bili pokapani mrtvaci 
iz mnogo kasnijeg vremena, Ipak je bilo 
jasno po svemu, po tehnici i materijalu, po 
položaju i osnovi, da je crkva, koja je prošle 
godine otkrivena ispod pločnika župske 
crkve, bila gradjena u isto vrijeme i po jednoj 
jedinstvenoj osnovi i zamisli sa onom staro- 
hrvatskom crkvom tik na sjeveru župske 
crkve, koja je još god. 1898. bila otkrivena .i u 
njoj nadjena Jelenina grobnica. Time je bilo 
više nego vjerojatno, da je društvu »Bihać« 
onim ranijim i ovim prošlogodišnjim iskopina- 
ma uspjelo ustanoviti položaj i pronaći 
ostatke Jelenine zadužbine, crkava Sv. Stje- 
pana i Sv. Marije, koje dokumenat nadjen od 
=> spominje jednu i drugu na »Gospinu 
oku«, 


Nametnulo se je namah pitanje, koja je 
od dviju starohrvatskih crkava, otkopanih kod 
današnje Sv, Marije od Otoka, Jelenina Sv. 
Marija a koja Sv, Stjepan. Svakako vjerojat- 
nije je, da je Sv. Marija ona crkva, koja je 
prošle godine bila otkrivena ispod župske 


crkve, posvećene i danas B, D, Mariji; a Sv. , 


Stjepan, da je ona poveća crkva oi j 
; Or otkopana još 
g. 1898. od Bulića, U njoj je nadjena grobnica 

kraljice Jelene. Njezino prostrano predvorje 
sa više prostorija, koje su bile odijeljene jakim 
pilonima, izazivlje izravno i neminovno uti- 
sak, da je lo predvorje bilo odredjeno za više 
odličnih grobnica. Grobna kapelica čini se, 
da je bila i ona malena prostorija, koja se 
prislanja na sjeverni zvonik crkvenog pročelja 
te crkve, 

Nema nas čuditi, što nijesu otkriveni si- 
gurni ostaci drugih grobnica do li one kraljice 
Jelene, Dugi su i teški vjekovi prošli solin- 
skim poljem, Suvremenik i očevidac tatarskog 
hararija u solinskom polju g. 1242. splitski 
kroničar Toma Arcidjakon kaže o Tatarima, 
da su bezbožnim rukama oskvrnjivali i razbi- 
jali grobove kršćana, a osobito vladara te nji- 
hove kosti razbacivali (»gens nefandissima 
Tartarorum sepulchros christianorum et ma- 
xime principum sceleratis manibus violantes 
confringebant, ossaque spargebant«). Provala 
Tatara, haranje i borbe s Turcima, vrijeme i 
ljudi temeljito su prorijedili ostatke Jelenine 
zadužbine, Sv. Stjepana i Sv. Marije na »Go- 
spinu otoku«, I tako nada hrvatske historio- 
grafije, da će se rješenjem pitanja, gdje je bila 
crkva Sv. Stjepana i sretnim otkrićem njezi- 
nih kraljevskih grobnica naći još natpisa, va- 
žnih za hrvatsku povijest, nije se ispunila. 
Ipak je, kako se po svemu čini; “ovim iskopi- 
nama iza dugog vremena sretno riješeno je- 
dno od važnijih pitanja hrvatske arheologije. 

»Bihać« se je mogao sada vratiti »Šupljoj 
crkvi«. Iskapanje je i ovdje bilo povjereno pro- 
kušanom voditelju »Bihaćevih« iskopina zad- 
njih. godina, arh. Dyggve-u. U proljeću ove 
godine arh. Dyggve je metodičnim sondira- 
njem terena ustanovio na livadama izmedju 
ceste i rijeke ostatke jedne oveće starohrvatske 
crkve, koja je po opsegu, obliku i fragmentima 
pleterne skulpture imala biti iz XI. vijeka. 


Koja je to crkva mogla biti? U upravi »Bi- 
haća« već u prvi mah prevladalo je mišljenje 

da se je ušlo u trag samostanskoj crkvi Sv, 
Mojsija (vidi što je gore rečeno o Katićevu 
članku). Samostan sv. Mojsija po svoj je prilici 
bio tijesno vezan uz hrvatski kraljevski dvor, 
Samostan, odnosno njegov opat Urso spominje 
se g. 1078. u nekoj ispravi, kojom herceg Stje- 
pan prigodom svog povlačenja u samostan Sv. 
Stjepana u Splitu dariva u prisustvu kralja 
Zvonimira neke svoje zemlje tom samostanu. 
U kraljevoj su pratnji tom prigodom same lič- 
nosti tijesno vezane uz dvor: uz kralja su tu 
prisutni kraljica Lepa i kraljević Radovan, 
papin legat kardinal Petar, onda upravo gost 
hrvatskog dvora; nadbiskup splitski Lovre, in- 
timni savjetnik kraljev; hrvatski dvorski biskup 
Grgur; opat kraljevskog samostana sv, Bartula 
kod Knina; dva dvorska kapelana i Urso, opat 
sv. Mojsija. 


U očekivanju važnih arheoloških rezultata 
»Bihać« je od težaka otkupio zemlje u »Šup- 
ljoj crkvi«, Čim se je voda povukla sa tih 
zemalja arh. Dyggve je počeo sistematski is- 
kopinama. Već prvih dana kopanja iskočila su 
iz zemlje dva ulomka crkvenog namještaja sa 
natpisom sv. Mojsija Jedno je bio ulomak 
trokutnog zabata iskićena staro-hrvatskim ple- 
ternim dekoracijama i na njemu svečevo ime: 
MOYSES. Drugo je bio komad relijefne ploče 
sa dijelom glave jednog sveca i nad njom nat- 
pis: SMOISE Nagadjanje najprije izrečeno 
po Katiću a po tom prihvaćeno po »Bihaću«, 
da se u »Šupljoj crkvi« nalazila crkva sv. 
Mojsija, pokazalo se je prema tome potpuno 
ispravnim, 

Otkopana je velika, pravilna bazilika na tri 
broda. Po četiri stupa dijelila su srednji brod 
od pobočnih. Duboko prema naosu crkve bila 
je postavljena pregrada, koja je dijelila pro- 
stor crkve namijenjen vjernicima od prostra- 
nog svetišta za svećenstvo i bogoslužje. To 
često biva kod samostanskih crkava, u kojima 
monasi pjevaju u koru. Ispred pročelja crkve 

izbija pravokutno zdanje, vjerojatno pred- 
vorje nadvišeno zvonikom Crkva je. u svojim 
ostacima, dobro sačuvana. Još je na mjestu 
pločnik crkve i ostaci stepenica, što su vodile 
u spratove zvonika 


Crkva sv. Mojsija gradjena je iznad osta- 
taka starokršćanske cemeterijalne crkve. To 
je peto starokršćansko grobište sa bazilikom 
otkriveno izvan zidina stare Salone (Manasti- 
rine Marusinac. Kapljuč, Crikvine kod Vra- 
njica, Šuplja crkva), Od starokršćanske je 
crkve samostan sv. Mojsije preuzeo zidove za 
svoje ogradjeno dvorište pred crkvom i upo- 
trebio, kako je to obično u ono doba bivalo, 
dio materijala, sarkofaga, kapitela itd. Tako 
je na primjer veliki sarkofag u crkvenom pred- 
vorju sv. Mojsija ponovno u starohrvatsko 
doba upotrebljen starokršćanski sarkofag. 


Ovaj je sarkofag provirio poklopcem iz 
zemlje već prvih dana iskapanja i podržavao 
je žive nade u krugu uprave »Bihaća«. Jasno 
je bilo. da je na tako istaknutom mjestu crkve 
morao biti sahranjen neki odličnik i visoki do- 
stojanstvenik, valjda opat samostana ili sam 
osnivač samostana. Zapravo ne znamo ni kada 
je, ni od koga je podignut samostan sv. Moj- 
sija. Ali po tome, što se opat sv. Mojsija javlja 
6. 1078. u uskom krugu hrvatskih dvorjanika, 
smijemo nagadjati da je sv. Mojsiju podigao 
hrvatski vladar sredinom XI vijeka (zato i pre- 
staje izumrćem hrvatske narodne dinastije sv. 
Mojsije biti samostanom i prelazi u vlasnost 
splitske nadbiskupske crkve). Pri tome ćemo 
se odmah sjetiti već spomenutog mjesta u is- 
pravi kralja Petra Krešimira, koje kaže, da 
kralj Stjepan sretno počiva »in clisio campo« 
Naši historičari obično pišu, da je kralj Stje- 
pan (o. g. 1030. do o. g. 1058.) bio pokopan u 
Sv. Stjepanu u Solinu. Oni pri tome bez po- 
trebe miješaju i vezuju u jedno gornje mjesto 
Krešimirove povelje i vijest Tome Arcidjakona 

o brojnim kraljevskim grobnicama u Sv. Stje- 
panu. 

Uistinu pak, ma da smo najvećom vjero- 
jatnošću mogli ustanoviti, da je glavna po- 
grebna crkva sv. Stjepana sa grobnicama više 
vladara i vladarica bila na »Gospinu otoku«, 
ništa nije na putu, da uzmemo, da je kralj 
Stjepan htio biti sahranjen kod Šuplje crkve — 
in campo clisio — u samostanu sv. Mojsija, 
kojega je lako mogao biti utemeljitelj, Razum- 
ljive su stoga i opravdane bile nade, kojima 
se iščekivalo otkapanje sarkofaga u predvorju 
crkve, 

Otkopan je medjutim starokršćanski sar- 
kofag sa natpisom, koji je po tome, u srednjem 
vijeku, bio prekriven žbukom; tragovi žbuke 
još su ostali na pročelju sarkofaga. Sarkofag 
je kasnije bio upotrebljen kao grobnica. Prvi 
odličnik sahranjen na tom mjestu crkve Sv. 
Mojsija ostat će nam tako nepoznat. Jedina je 
još nada, da nam ime osnivača samostana i 
crkve iznesu iskopine, koje će se još ove 
jeseni izvesti na prostoru izmedju otkopane 
crkve i rijeke, Tu je, kako se čini, bilo sred- 
njevjekovno grobište do crkve. A poznato je, 
kako su za zidanje grobnice u srednjem vijeku 
često bili upotrebljeni ostaci ranijeg, vreme- 
nom pcrušenog crkvenog namještaja i kako 
su nam baš takovi ostaci često puta dali 
vrlo važne natpise za našu najstariju historiju. 

Nego i dosadašnje iskopine pokazuju vrlo 
lijepi rezultat. Svojim opsegom i relativno.do- 
brim stanjem u kojem su sačuvane i do nas 
došle, prave ruševine u »Šupljoj crkvi« lijep 
utisak i pružaju povoljnu predodžbu o staro- 
hrvatskom graditeljstvu XI. vijeka. Crkva sv. 
Mojsija spada u sloj ranoromaničkih trobrod- 
nih bazilika većih dimenzija i dotjeranije zi- 
darske tehnike, koje su, od sredine XI, vijeka, 
zamijenile u hrvatskim stranama ranije, po 
osnovi i konstrukciji interesantno i originalno, 
ali po tehnici i dimenzijama čedno i maleno 

starohrvatsko graditeljstvo crkvica slobodnih 
oblika, Ova je promjena nastala pod utjecajem 
benediktinskih monaha iz Monte Cassina, 
koji su upravo u to doba, osnutkom većeg 
broja samostana, došli u naše strane. Ovi su 
monasi donijeli u onda još romanske primor- 
ske gradove Dalmacije kao i u dalmatinsku 
Hrvatsku običajni crkveni tip evropskog Za- 
pada, ranoromaničku baziliku na tri broda. 
Ali je interesantno  konstatovati, kako kod 
starohrvatskih bazilika, a tako i kod Sv. Moj- 
sija, hrvatski graditelji zadržavaju svoje po- 
sebne motive i svoju posebnu graditeljsku 
praksu. Crkva sv. Mojsija, kao i većina 
starohrvatskih crkava bazilikalnog tipa, ima 
izvani uokolo crkve  lezene te zvonik na 
pročelju spojen s crkvom; naprotiv, bazilike 
tog vremena u primorskim romanskim $rado- 
vima Dalmacije nijesu urešene lezenama i 
prema italskoj praksi, grade zvonike odije- 
lito od crkve. 

Otkopalo se je u »Šupljoj crkvi« i dosta 
fragmenata crkvenog pokućstva urešenog 
poznatim pleternim skulpturama. Ove skul- 
pture pokazuju dijelom one posebne ukusne 
forme tipične za drugu polovicu XI. vijeka. 
Ima i ulomaka relijefnih ploča sa prikazbom 
ljudske figure, takodjer znakom XI. vijeka. 
Drugi ulomci opet pokazuju pleterne motive u 
onoj nepravilnoj i rustičnijoj izvedbi, koja je 
karakteristična za  pleternu dekoraciju XII. 
vijeka u hrvatskom selu, u kojem se ta de- 
koracija do te dobe konzervativno, mada u 
izopačenoj formi podržava. Sudeći prema do- 
sada nadjenim skulpturama, reklo bi se, da je 
crkva sv. Mojsija bila gradjena u XI. vijeku, 
pa nešto restaurovana u XII. vijeku. 


Izmedju otkopanih skulptura najvažniji je 
trokutni zabat crkvene pregrade sa dva lijepa 
pauna sa strane križa, sa još sačuvanim trago- 
vima negdašnje. boje, i s natpisom koji spomi- 
nje Sv. Petra. O ovom ću natpisu još govoriti. 


2 Otkriće kralj. samostana i7 


HI. Natpis sv. Petra u »Šupljoj crkvi« i krunid. 
bena bazilika kralja Zvonimira, 


Tokom iskopina otkriveno je u crkvi sv 
Mojsija u »Šupljoj crkvi« više ulomaka, koji 
su pripadali pregradi ispred svetišta. Kako je 
crkva bila na tri broda, tako je i pregrada 
bila trodjelna to jest sa tri trokutna zabata 
izmedju vodoravnih arhitrava. Dok zabat u 
desnom brodu spominje sv. Mojsiju, onaj u 
sredini ima natpis: £ SANCTISSIME PETRE 
SVSCIPE MVNVS A RE... (u prevodu: Pre. 
sveti Petre primi dar od.,.). 


Najradije bismo ono RE čitali i unili 
RE (GE CRESIMIRO) ili (SVINIMIRO). Ima 
na zabatu upravo mjesta za takovo popunje- 
nje. Ali moglo je stajati i ime opata, na pri- 
mjer: Re(ginaldo abbate) ili slično. Svakako, 
Činjenica je, da je u crkvi posvećenoj sv. Moj- 
siju dio crkvenog namještaja bio podignut u 
čast drugomu svecu. To nas medjutim ne 
treba čuditi. Štovanje svetaca bilo je.u pu- 
nom cvatu. U crkvama su se već tada dizali 
brojni oltari raznim svecima. To je bivalo 
svugdje po svijetu; to je_ bilo i kod nas. U 
splitskoj crkvi iz starohrvatske dobe, Sv. 
ash o se je ulomak luka crkvene 
pregrade, koji spominje arkandjela Mihovila, 
MICHAHELI ARC. Sv. Mihovilu je bila po- 
svećena kapela i u crkvi sv, Marije na Po- 
ljudu kod Splita iz XI. vijeka; i danas je u 
koru te crkve uzidan ranosrednjevjekovni 
natpis: (MI) HAELI ARCHANGELI OC HO- 
RATORIUM D O ADIVVANTE CONSTI ... 


. Kult sv. Petra bio je kod Hrvata vrlo ra- 
ona Posebni razlozi mogu dapače da oprav- 
aju pojavu tog natpisa u crkvi sv. Mojsija. 
mo da je sv. Mojsije po svoj prilici 
zadužbina hrvatskog dvora iz sredine XI. vi- 
jeka. A kraljevi Petar Krešimir (g. 1058. do 
1074.) i Zvonimir (6. 1076. do 1080.) imali su 
posebnu vezu s kultom tog sveca, Petar Kre- 

šimir je sigurno osobito poštivao sveca, ko- 
jemu je na čast, pored svog narodnog imena, 
uzeo sebi kršćansko ime, Petar. Pogotovo 
je morao imati razloga i povoda, da podigne 
crkveni ikonostas u čast prvaku apoštola kralj 
Zvonomir, koji je priznavao vrhovnu vlast i 
plaćao danak sv. Petru (odnosno njećovom 
nasljedniku rimskom papi). . 

Pojava natpisa sv. Petra u »Šupljoj crkvi« 
nije prema tome nikako na putu identifikaciji 
otkopane crkve sa sv. Mojsijom. Za tu iden 
tifikaciju jasno govore topograiski podaci o 
položaju sv, Mojsija i dva ulomka s natpisom 
tog sveca, Ali će natpis sv. Petra na pregradi 
ispred glavnog oltara jamačno na novo po- 
taknuti jedno pitanje, koje je izgledalo, da je 
konačno riješeno. Mislim pitanje, gdje je bila 
crkva sv. Petar u Solinu, u kojoj je papinski 
izaslanik, opat Gebizon, u listopadu god. 1076. 
svečano okrunio hrvatskog kralja Zvonimira. 

Poznato je, da je »Bihač« prije rata (god. 
1909,—1911.) započeo, a poslije raia (god. 
1926.—1927.) dovršio iskopine starohrvatske 
crkve u srednjevjekovnoj »Gradini«, koja 
ostaje sa desne strane puta, što iz Solina vodi 
prema tvrdjavi Klis. Tu je otkopana crkva, 
koja je izvana imala oblik četvorine, dok je 
u njezinoj unutrašnjosti osam stupova, pore- 
danih u obliku oktogona, podržavalo kupolu. 
Bulić je već u prvi mah pomislio, da bi to 
mogla biti Zvonimirova krunidbena crkva sv. 
Petra. Kralj Zvonimir naime u svojoj svečanoj 
krunidbenoj prisezi kaže, da se to zbiva: in 
Salonitana basilica sancti Petri. 

Bulić je svoje nagadjanje temeljio u prvom 
redu na neke vrsti argumentaciji per exclu- 
sionem, On je opravdano nastojao da crkvu 
otkopanu u »Gradini«, koja je po obliku i po 
našastim ulomcima skulptura očito bila iz 
starohrvatske dobe, poveže uz koju crkvu, što 
ih u Solinu spominju isprave iz tog vremena, 
Najzgodnijom se pokazala kombinacija, da 

je crkva u »Gradini« Zvonimirov sv, Peta 
Ulomci skulptura i kapiteli crkve u »Gradinic 
ukazuju na XI. vijek; a u to se vrijeme god, 
1069. i javlja crkva sv. Petra, Ona se ritege 
spominje po prvi put u ispravi, kojom krali 
Petar Krešimir spomenute godine dariva s. 
nasima sv. Stjepana u Splitu mjesto za mli- 
nice »blizu crkve sv. Petra u teritoriju Solina« 
(vicino alla chiesa di San Pietro nel territorio 
di Salona). Odavna se drži, da je mjesto kra- 
ljevskih mlinica bilo ondje, gdje su danas 
Gašpićeve mlinice u Solinu vrlo starinskog 
izgleda, A »Gradina« je, u zračnoj liniji, naj- 
više tristo metara daleko od Gašpićevih mli- 
nica. Crkva otkopana u »Gradini« se usto i 
po svojem centralnom obliku, sa kupolom u 
sredini, pokazuje zgodna za obavljanje sve- 
čanih ceremonija. Sve je u njoj skrenuto pre- 
ma oktogonu u sredini, koji je nadvišen ku- 
polom; ispod ove kupole rado zamišljamo 
razvijanje svečanih obreda. A značajne su 
takodjer niše u apsidi i u uzdužnim zidovima 
crkvice, koje su u svom donjem kraju, a u 
visini upravo zgodnoj za sjedenje, zatvorene 
lijepo istesanim velikim kamenim pločama, 
Ne možemo se oteti dojmu, da su u tim ni- 
šama kod svečanih obreda i prigoda sjedjeli 
odličnici: crkveni dostojanstvenici u nišama 
za oltarom, a crkveni mogućnici u nišama 
uzdužnih zidova. 

Sve je dakle bilo u prilog Bulićevu naga- 
đanju, da je kralj Zvonimir krunisan u crkvi 
u x Gradini«, Falio je samo natpis, koji bi to 
punom sigurnošću potvrdio, A evo sada se u 
solinskom polju našao natpis posvećen sv.. Pe- 
tru; ali ne u »Gradini« već u crkvi sv. Mojsija 
u »Šupljoj crkvi«, 


Je li time oborena ili uzdrmana teza o Sv. 
Petru u »Gradini«? Ne će li protiv nje iskr- 
snuti teza o krunisanju kralja Zvonimira u 
lijepoj i prostranoj crkvi kraljevskog samo- 
stana u »Šupljoj crkvi«? Crkva u »Šupljoj 

ibe j . Mojsije. Ali, ako je 
crkvi« bez dvojbe ei Sima 1 je štaviše, 
u njoj s 30 oltarom, valjda dar hrvatskog 
Kenlja, bila. posvećena . #1069 .r= m 
: Krešimir u povelji & .*//. : 
dj svojoj krunidbenoj prisegi £ ZI na 
zivati crkvu sv. Mojsija po sv. te pa | . 
ranioci teze sv. Petra u »Gradini« moći 
će ea prigovoriti, da je to kombinacija koju 
treba tekar dokazati; pogotovu što SK. 
prave spominju ove crkve ili samo po sv. * oj 
siju ili samo po sv. Petru. Oni će se sigurno 
pozvati i na okolnost, da je »Gradina« na 
čisto solinskom teritoriju i kao takova zgo- 
dnija, da se u njoj traži crkva koju isprave 
označuju »nel territorio di Salona« : »saloni- 
tana basilica«; naprotiv, »Šuplja crkva« je: 
kako vidjesmo, na teritoriju Klisa. Oni će se 
napokon pozvati na to, da crkva u »Gradini« 
i po svom obliku pravi utisak, da je bila na- 
mijenjena svečanim dvorskim ili kraljevskim 
ceremonijama, ma da je, istina, podignuta 
prije Zvonimirova krunisanja. 


Ali i branioci nove teze imat će argume- 
nata sebi u prilog. Oni će moći prigovoriti, da 
bi bilo začudno, da bi se kralj Zvonimir krunio 
u malenoj crkvi u »Gradini« pokraj velike 
prostrane bazilike u »Šupljoj crkvi«, koja je 
u to vrijeme (g. 1076.) sigurno već postojala. 
Krunisanje Zvonimirovo obavljeno je uz sa- 
učešće brojnog svećenstva i naroda: »concordi 
totius cleri et populi electione«, veli Zvoni- 
mirova prisega. Oni će se još većim pravom 
moći pozvati na okolnost, da je »Šuplja crkva« 
mnogo bliža od »Gradine« Gašpićevim mlini- 
cama »presumptivnim kraljevskim mlinicama, 
za koje isprava iz g. 1069. kaže, da su bile 
blizu crkve sv. Petra, Zašto, da se ta crkva 
kao po crkvi (»Gradini«), koja bi bila 
z_ ka s oni će uvijek imati uza se 
E dinii ar gumenat, natpis sv. Petra. Jedni 

gumenti su gotovo u ravnovjesju. 

Rješenje pitanja mogu prema tome donijeti 
samo dalnje iskopine. 

Nego za ove iskopine treba društvo »Bihać« 
novčanih sredstava. A treba ih takodjer, da 
izvrši svoju namjeru i napravi pristupačnim 
široj javnosti starohrvatske iskopine u Solinu, 

Solin, staru Salonu, posjećuje godišnje ve- 
liki broj stranih i domaćih posjetilaca, Ali je 
njihov posjet namijenjen, gotovo isključivo, 
upoznavanju i pregledanju rimskih iskopina, 
Iter salonitanum počinje obično sa zapadne 
strane poganskim grobištem izvan zidina 
grada, pa preko amfiteatra i gradskih vrata 
«Porta Caesarea« vodi na skup gradskih ba- 
zilika i kupatila do njih pa dalje na glavno 
grobište kršćanskih mučenika u »Manastiri- 
nama«, odakle se posjetilac preko iskopina 
kod »Pet mostova« i teatra vraća natrag u 
Split. I onaj koji se iz Manastirina vraća kliš- 
kom cestom rijetko zna i još rjedje pregleda 
starohrvatsku crkvu u »Gradini«, 

A Solin je bio ipak jedno od središta ži- 
vota starih Hrvata. Tu su bile kraljevske ze- 
mlje i mlinice, tu najstariji samostan u hrvat- 
skim stranama, tu grobnice i crkve hrvatskih 
kraljeva. Mnogo je toga vrijeme uništilo, a 
Trpimirov samostan u »Rižinicama«, otkopan 
takodjer od »Bihaća« je izvan ruke; ali sv. 
Stjepan na »Gospinu otoku«, crkva u »Gra- 
dini« i Sv. Mojsije u »Šupljoj crkvi« lako su 
pristupačni i jedno blizu drugoga. Crkva u 
»Gradini« je već od par godina uredjena i 
pristupačna javnosti; sada se uredjuje Sv. Moj- 
sije u »Šupljoj crkvi«, a lako će biti odgrnuti 
zemlju i pokazati javnosti i crkvu sv. Stjepana 
na »Gospinu otoku«. 


Ove tri crkve moraju postati ciljem posjeta 
svakog našeg čovjeka, koji ide u Solim Ai 
stranom posjetiocu bit će one najbolja propa“ 
ganda i afirmacija našeg trinaestoljetnog ži“ 
vota u ovim stranama. U »Gradini« će posje“ 
tilac upoznati jednu od starohrvatskih crkvica, 

j o svojih originalnih oblika dale 
pmf a E vi eresoranje i brojnim raspra- 
Mania u krugu naučenjaka u pogledu aa 
porijetla; a u »Šupljoj crkvi« vidjet će, ka : 
su stari Hrvati sredinom XI. miješa renoie 
maničkom bazilikom skrenuli u golo sina o ća 
čajnog graditeljstva Zapada, kojemu no ta Z 
ostali uvijek vjerni. Na » Gospinu oto oke : 
djet će mauzolej hrvatskih vladara, u »Gra 
dini« crkvu, po svoj prilici, namijenjenu cere- 
monijama hrvatskog dvora, u »Šupljoj orkvi« 
crkvu samostana podignutu darežljivošću hr- 
vatskih kraljeva. . 

Da se ovo uredi, treba društvo »Bihać«, 
kako rekoh, novčanih sredstava. Za to se ono 
i ovim putem obraća našoj javnosti za pomoć 
i potporu. Svaki darak, pa kako čedan bio, 
dobro će mu doći. 

I : j ij plj j i u Solinu. 
1 kralje U 
Iskopine starohrvatskog vskog U Šu 1 o crkvi 


